नई दिल्ली। बिजनेस वर्ल्ड मैगजीन में डीबी कॉर्प ग्रुप 2015 का 57वां बिगेस्ट इम्प्लॉयर रैंक किया गया है। 'द बिगेस्ट इम्प्लॉयर्स' नाम से जारी इस लिस्ट में किसी मीडिया हाउस के लिए ये बेस्ट रैंकिंग है। ग्रुप में 10 हजार से अधिक इम्प्लॉइज हैं। कंपनी अपने वर्कर्स को बेहतरीन वर्किंग एनवार्मेंट देती है।
डीबी कॉर्प ग्रुप का अखबार दैनिक भास्कर देश का सबसे बड़ा अखबार है। यह विश्व का चौथा सर्वाधिक प्रसार संख्या वाला अखबार भी है। विश्वप्रसिद्ध संस्था वर्ल्ड एसोसिएशन ऑफ न्यूजपेपर्स एंड न्यूज पब्लिशर्स (वैन इफ्रा) की रिपोर्ट के अनुसार दुनियाभर में प्रकाशित होने वाले अखबारों में दैनिक भास्कर की प्रसार संख्या चौथे नंबर पर है। इस रिपोर्ट में शीर्ष पांच अखबारों में भारत से सिर्फ दैनिक भास्कर को स्थान मिला है। जापान का अखबार योमीउरी शिनबुन पहले स्थान पर है। जापान का ही अखबार असाही शिनबुन दूसरे, जबकि अमेरिका के अखबार यूएसए टुडे को तीसरा स्थान मिला है।
दैनिक भास्कर ग्रुप के 4 भाषाओं में 14 राज्यों से 61 एडिशन निकलते हैं। हिंदी में दैनिक भास्कर के साथ गुजराती में दिव्य भास्कर, मराठी में दिव्य मराठी अखबार निकालता है। गुजरात और राजस्थान से अंग्रेजी अखबार डीएनए भी छपता है। इसके साथ ही ग्रुप की dainibhaskar.com, divyabhaskar.co.in, divyabhaskar.com, divyamarathi.com, money.bhaskar.com वेबसाइट्स भी हैं। रेडियो चैनल माय एफएम के सात राज्यों में 17 स्टेशन हैं।
रैंकिंग करने के लिए 1089 नॉन-फाइनेंसियल और 122 फाइनेंसियल कंपनीज को कवर किया गया। इनमें लिस्टेड और अनलिस्टेड दोनों तरह की कंपनियां शामिल हैं।
hin_Deva hin_Deva hin_Deva hin_Deva